Sacrosancte ecclesie Sancti Vincentii Matiscensis que est infra murum Matisconis civitatis quam domnus Arembertus prepositus et ceteri fratres ad regendum habere videntur. Igitur in Domini nomine Glotbertus et uxor sua Odila cogitavimus de Dei misericordia ut pius Dominus et misericors animas nostras de penis inferni eripere dignetur. Propterea donamus ad ipsam casam Dei, in stipendia fratrum, aliquid ex rebus nostris que sunt site in pago Matisconensi, in villa que dicitur Varennas, hoc est campus qui vocatur ad Arcus. Terminatur a mane camino veteri ad Arcus, a medio die via publica, a sero Glotberti, a circio Sancti Stephani. Infra istas terminationes, a die presente, totum ad integrum ad usum fratrum donamus, et donamus in ipsa villa vel in ipsa sive alias res quamtumcumque ibi visi sumus habere, et sunt campi, prata, preter unum praellum qui est ad filiam nostram, eo tenore ut dum nos vivimus pariter usum et fructum exinde habeamus, post nostrum amborum decessum ad mensam fratrum eveniant; et nulli unquam liceat beneficiare, quod si fecerit iram Dei incurrat. S. Glotberti et uxoris sue Odile, qui donationem istam fieri et firmare rogaverunt. Si quis autem donationem istam contradixerit, auri uncias IIII componat, et firma stabilis permaneat cum stipulatione subnixa. S. Leiterius. S. Bernardi. S. Ornadi. S. Josberti. S. Grimoldi. S. Giraldi. S. Moncardi. Data per manum Stephani presbiteri, sub die dominica III kal. junii, anno XXIII regnante Lothario rege.